smcproject/ml-wiki-sentences huggingface dataset:
ചെന്നൈയുടെ ദക്ഷിണ പ്രദേശത്തുള്ള വേളച്ചേരിയിൽ വേളച്ചേരി മെയിൻ റോഡിൽ സ്ഥിതിചെയ്യുന്ന 10 നില ഫൈവ് സ്റ്റാർ ഹോട്ടലാണ് വെസ്റ്റ്ഇൻ ചെന്നൈ.
ഇന്ത്യയിലെ ആറാമത്തെ വെസ്റ്റ്ഇൻ ഹോട്ടലാണ് വെസ്റ്റ്ഇൻ ചെന്നൈ.
ഫെബ്രുവരി 2013-ലാണ് വെസ്റ്റ്ഇൻ ചെന്നൈ ഹോട്ടൽ പ്രവർത്തനം ആരംഭിച്ചത്.
നവംബർ 2013-ൽ ഹോട്ടലിൽ ഏഷ്യൻ പ്രത്യേകത ഭക്ഷണശാലയായ ഇഇഎസ്ടി പ്രവർത്തനം ആരംഭിച്ചു.
ഇഇഎസ്ടി എന്നത് എലഗന്റ്, എക്സ്ക്യുസിറ്റ്, സെറീനിറ്റി, ട്രയംഫ് എന്നതിൻറെ ചുരുക്കമാണ്.
ഹോട്ടൽ
7792 ചതുരശ്ര മീറ്റർ സ്ഥലത്താണ് ഹോട്ടൽ പണിതിരിക്കുന്നത്.
ഹോട്ടലിൽ നാലു ഭക്ഷണശാലകളുണ്ട്.
ഒരു ഓൾ-ഡേ ഡൈനിംഗ് ഭക്ഷണശാല, പ്രത്യേകത ഭക്ഷണശാല, ഒരു ബാർ, ഒരു പൂൾസൈഡ് ഭക്ഷണശാല  എന്നിവ ഉൾപ്പെടുന്നു.
വെസ്റ്റ്ഇൻ വർക്ക്‌ഔട്ട്‌ എന്നാ പേരുള്ള ജിംനേഷ്യം, ഔട്ട്‌ഡോർ പൂൾ, ഹെവൻലി സ്പാ എന്ന പേരിലുള്ള സ്പാ, റൺ വെസ്റ്റ്ഇൻ എന്ന പേരുള്ള കൂട്ടയോട്ടം എന്നിവ ഹോട്ടലിലുള്ള വിനോദ സൗകര്യങ്ങളിൽ ഉൾപ്പെടുന്നു.
കൂടാതെ 12,600 ചതുരശ്ര അടി (1170 ചതുരശ്ര മീറ്റർ) വിസ്തീർണമുള്ള മീറ്റിംഗ്, ഫങ്ഷൻ സ്പേസും ഹോട്ടലിൽ ഉണ്ട്.
ബിസിനസ്‌ സെൻറെറിനു പുറമേ തൂണുകൾ ഇല്ലാത്ത രണ്ട് ബോൾറൂമുകളും 12 ബ്രേക്ക്‌-ഔട്ട്‌ മുറികളും ഇതിൽ ഉൾപ്പെടുന്നു.
രണ്ടാം നിലയിലെ ടെറസിൽ ഓപ്പൺ നീന്തൽക്കുളവും ഹോട്ടലിൽ ഉണ്ട്.
സെൻട്രൽ കോർട്ട്യാർഡിൽ 35 അടി നീളമുള്ള കാസ്കേട് വാട്ടർ ബോഡിയുണ്ട്.
വെസ്റ്റ്ഇൻ ചെന്നൈ ഹോട്ടലിലുള്ള സൗകര്യങ്ങൾ ചിലത് ഇവയാണ്:
പ്രാഥമിക സൗകര്യങ്ങൾ: വൈഫൈ എയർ കണ്ടീഷണർ 24 മണിക്കൂർ ചെക്ക്‌ ഇൻ ഭക്ഷണശാല ബാർ കഫെ റൂം സേവനം ഇന്റർനെറ്റ്‌ ബിസിനസ്‌ സെൻറെർ പൂൾ ജിം ഭക്ഷണ പാനീയ സൗകര്യങ്ങൾ ബാർ ഭക്ഷണശാല കോഫീ ഷോപ്പ് ബിസിനസ്‌ സൗകര്യങ്ങൾ ബിസിനസ്‌ സെൻറെർ ഓഡിയോ വിഷ്വൽ സാമഗ്രികൾ എൽസിഡി / പ്രൊജക്ടർ മീറ്റിംഗ് സൗകര്യം ബോർഡ് റൂം കോൺഫറൻസ് ഹാൾ മീറ്റിംഗ് റൂം വിനോദ സൗകര്യങ്ങൾ കുട്ടികൾക്കുള്ള നീന്തൽക്കുളം ജിം ബ്യൂട്ടി സലൂൺ മസാജ് കേന്ദ്രം നീന്തൽക്കുളം യാത്രാ സൗകര്യങ്ങൾ ട്രാവൽ ഡസ്ക് ബസ് പാർക്കിംഗ് പാർക്കിംഗ് പോർട്ടർ സൗജന്യ പാർക്കിംഗ് വ്യക്തിപരമായ സൗകര്യങ്ങൾ 24 മണിക്കൂർ ഫ്രന്റ് ഡസ്ക് 24 മണിക്കൂർ റൂം സർവീസ് ലോണ്ട്രി ബേബിസിറ്റിംഗ് ഡ്രൈ ക്ലീനിംഗ് ഫോൺ സർവീസ് അവലംബം ↑ ↑ ↑ ↑ ↑
ദ വൈൻ ഗ്ലാസ് ഇംഗ്ലീഷ് വിലാസം https://ml.wikipedia.org/wiki/The_Wine_Glass The Wine Glass , 66.3 x 76.5 cm, 1660.
Gemäldegalerie, Berlin
1660-ൽ ജോഹന്നാസ് വെർമീർ വരച്ച ചിത്രമാണ് വൈൻ ഗ്ലാസ് ( ദി ഗ്ലാസ് ഓഫ് വൈൻ അല്ലെങ്കിൽ ലേഡി ആൻഡ് ജെന്റിൽമാൻ ഡ്രിങ്കിംഗ് വൈൻ , ഡച്ച്: ഹെറ്റ് ഗ്ലാസ് വിജൻ ) .
ഈ ചിത്രം ഒരു ഇന്റീരിയർ ക്രമീകരണത്തിൽ ഇരിക്കുന്ന ഒരു സ്ത്രീയെയും നിൽക്കുന്ന പുരുഷനെയും ചിത്രീകരിക്കുന്നു.
1650 കളുടെ അവസാനത്തിൽ പീറ്റർ ഡി ഹൂച്ച് വികസിപ്പിച്ചെടുത്ത ഡെൽഫ്റ്റ് സ്കൂളിന്റെ ചിത്രകലയുടെ ഉടന്പടികൾ ഈ ചിത്രത്തിൽ  അടങ്ങിയിരിക്കുന്നു.
അതിന്റെ വാസ്തുവിദ്യാ ഇടം വളരെ വ്യതിരിക്തമായിരിക്കുന്ന സമയത്ത്, പ്രകാശമുള്ളതും വിശാലവുമായ ഇന്റീരിയറിൽ സ്ഥിതി ചെയ്യുന്ന രൂപങ്ങൾ ഇതിൽ ഉൾക്കൊള്ളുന്നു.
പ്രതിരൂപങ്ങൾ മുൻഭാഗത്ത് സ്ഥാപിക്കുന്നതിനുപകരം മധ്യനിരയിലാണ് സജ്ജീകരിച്ചിരിക്കുന്നത്.
ചിത്രം Pieter de Hooch , A Dutch Courtyard , circa 1657
ദി ഗ്ലാസ് ഓഫ് വൈൻ വരയ്ക്കുമ്പോൾ വെർമീറിന് ഏകദേശം 27 വയസ്സായിരുന്നു.
നിരൂപകനായ വാൾട്ടർ ലീഡ്‌കെയുടെ അഭിപ്രായത്തിൽ, "കലാപരമായ കൺവെൻഷനുകളുടെ ഒരു വിശകലനത്തിനും ദി ഗ്ലാസ് ഓഫ് വൈൻ പോലുള്ള ഒരു പെയിന്റിംഗിന്റെ കേവലമായ സൗന്ദര്യവും അസാധാരണമായ പരിഷ്കരണവും നിർദ്ദേശിക്കാൻ കഴിയില്ല, വെർമീറിന്റെ ആദ്യത്തെ പക്വതയുള്ള പൂർണ്ണ ചിത്രങ്ങളിൽ ഒന്നായി ഇത് കണക്കാക്കാം. അവലംബം ഗ്രന്ഥസൂചിക Gowing, Lawrence. Vermeer . University of California Press; 1 edition 5 December 1997. ISBN 0-520-21276-2 . Liedtke, Walter. "
Vermeer and the Delft School ".
New York: Metropolitan Museum of Art, 2001.
ISBN 0-300-08848-5 .
Wheelock, Arthur.
Vermeer .
Yale University Press; 1st edition, 25 October 1995.
ISBN 0-300-06558-2 .
പുറംകണ്ണികൾ The glass of wine by Johannes Vermeer എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Sie sind jetzt hier: Staatliche Museen zu Berlin Archived 2011-02-11 at the Wayback Machine .
ദ വൈറ്റ് പീക്കോക്ക്
ദ വൈറ്റ് പീക്കോക്ക് 1911 ൽ പ്രസിദ്ധീകരിക്കപ്പെട്ട ഡി.എച്ച്. ലോറൻസ് രചിച്ച ആദ്യനോവലായിരുന്നു.
1906 ൽ രചന തുടങ്ങിയ ഈ നോവൽ മൂന്നു തവണ തിരുത്തിയെഴുതിയിരുന്നു.
നോവലി‍ൻറെ ആദ്യകാല പ്രതികളുടെ തലക്കെട്ട് ലെറ്റീഷ്യ എന്നായിരുന്നു.
മൌറിസ് ഗ്രീഫെൻഹാഗൻറെ 1891 ലെ പെയിൻറിംഗായ 'An Idyll' ആണ് ഈ നോവൽ എഴുതുവാനുള്ള പ്രചോദനമായത്.
ഈ നോവലിലെ കഥ നടക്കുന്നത് നെതെർമിയർ എന്ന സ്ഥലത്താണ് (ഈസ്റ്റ്‍വുഡ് എന്ന സ്ഥലത്തിൻറെ സാങ്കൽപ്പികനാമം).
സിറിൾ ബിയാർഡ്‍സാൽ എന്നയാൾ വിവരിക്കുന്നതായിട്ടാണ് കഥ.
അയാളുടെ സഹോദരി ലെറ്റീഷ്യ (ലെറ്റി) ജോർജ്ജ്, ലെസ്‍ലി ടെമ്പിൾ എന്നീ ചെറുപ്പക്കാരുമായി ത്രികോണപ്രേമത്തിൽപ്പെടുന്നുതും തുടർന്നുണ്ടാകുന്ന സംഭവങ്ങളുമാണ് നോവലിൻറെ ഇതിവൃത്തം.
അവലംബം ↑ Facsimile of the 1st edition (1911)
ദ വൈറ്റ് മാൻസ് ബേർഡൺ ഇംഗ്ലീഷ് വിലാസം https://ml.wikipedia.org/wiki/The_White_Man%27s_Burden 'ലൈഫ്' മാസിക 1899-ൽ പ്രസിദ്ധീകരിച്ച ഈ കുസൃതിപ്പടം, വെളുത്ത മനുഷ്യരെ കോളണിജനത ചുമക്കുന്നതായി ചിത്രീകരിച്ച്, കിപ്ലിംഗിന്റെ കവിതയിലെ അവകാശവാദത്തെ പരിഹസിക്കുന്നു.
ആംഗലകവി റുഡ്യാഡ് കിപ്ലിംഗിന്റെ ഒരു കവിതയാണ് ദ വൈറ്റ് മാൻസ് ബേർഡൺ അല്ലെങ്കിൽ "വെളുത്ത മനുഷ്യന്റെ ചുമട്".
ഫിലിപ്പീൻസിലെ അമേരിക്കൻ കോളണിഭരണത്തിന്റെ ആരംഭത്തിനടുത്ത് 1899-ലായിരുന്നു ഈ കവിത ആദ്യം പരസിദ്ധീകരിച്ചത്.
"അമേരിക്കൻ ഐക്യനാടുകളും ഫിലിപ്പീൻ ദ്വീപുകളും" എന്ന ഉപശീർഷകം കൂടി അന്ന് അതിനുണ്ടായിരുന്നു.
ഇതരജനതകളെ പാശ്ചാത്യസംസ്കൃതിയുടെ നന്മകൾ പകർന്നു നൽകി ഉയർത്തിയെടുക്കാനായി വെളുത്ത മനുഷ്യനു വിധിച്ചു കിട്ടിയ ത്യാഗവും ദൗത്യവുമായി കോളനീകരണത്തെ  ഈ കവിതയിൽ കിപ്ലിംഗ് ഉദാത്തീകരിക്കുന്നു.
സാമ്രാജ്യസ്ഥാപനത്തിന് വെള്ളക്കാരനെ ആഹ്വാനം ചെയ്യുന്ന കവി, അതിനു കൊടുക്കേണ്ടി വരുന്ന വിലയെക്കുറിച്ചുള്ള മുന്നറിയിപ്പു കൂടി നൽകിയിരുന്നെങ്കിലും അമേരിക്കൻ ഐക്യനാടുകളിലെ സാമ്രാജ്യവാദികൾ ഈ കവിതയെ കോളനീകരണത്തിന്റെ അസന്ദിഗ്ദ്ധമായ ന്യായീകരണമായി ഉയർത്തിക്കാട്ടി.
പിൽക്കാലത്ത് ഐക്യനാടുകളുടെ രാഷ്ട്രപതിയായ തിയോഡർ റൂസ്‌വെൽറ്റ് "വെള്ളക്കാരന്റെ ചുമടിനെ" നിലവാരം കുറഞ്ഞ കവിതയായി വിലയിരുത്തിയെങ്കിലും, അമേരിക്കയുടെ സാമ്രാജ്യമോഹത്തെ പിന്തുണക്കുന്നതിന്റെ പേരിൽ സ്വാഗതം ചെയ്തു.
അമേരിക്കൻ സാമ്രാജ്യത്വത്തിന്റെ സ്തുതിഗീതം എന്ന് ഈ കവിത വിശേഷിക്കപ്പെട്ടിട്ടുണ്ട്.
ഇതരജനതകളെ അവരുടെ നന്മക്കു വേണ്ടി ഭരിക്കാൻ യൂറോപ്യൻ വംശജരെ ആഹ്വാനം ചെയ്യുന്ന 'ചുമട്', വംശഗർവിന്റേയും, വികസ്വരരാജ്യങ്ങളിൽ മേധാവിത്വം സ്ഥാപിക്കാനുള്ള പ്രവണതയുടേയും പ്രതീകമായി കണക്കാക്കപ്പെടുന്നു.
പ്രസിദ്ധീകരണത്തിന് ഒരു നൂറ്റാണ്ടിനു ശേഷവും ഈ കവിത പലവിധത്തിലുള്ള തീവ്രപ്രതികരണങ്ങൾ ഉണർത്തിക്കൊണ്ട് പ്രസക്തി നിലനിർത്തുന്നു.
"വെളുത്ത മനുഷ്യന്റെ ചുമട്" എന്ന ആശയത്തിന്റെ വിപരീതാർത്ഥത്തിലുള്ള പ്രയോഗം പാശ്ചാത്യകൊളോണിയൽ പൈതൃകത്തിന്റെ  വിമർശനത്തിൽ സാധാരണമാണ്.
അതേസമയം പല വീക്ഷണതലങ്ങളിൽ നിന്നു വായിക്കാവുന്ന ഈ കവിതയെ കേവലം സാമ്രാജ്യത്വത്തിന്റെ സ്തോത്രഗീതമായി കാണുന്നത് ലളിതവൽക്കരിക്കപ്പെട്ട വായനയാണെന്നു കരുതുന്നവരുണ്ട്.
ആക്ഷേഹാസ്യരചനകളുടെ കൂടി ചരിത്രമുള്ള കിപ്ലിംഗ് ഈ കവിതയിൽ വംശമേന്മയുടെ ഘോഷണത്തിന്റെ നാട്യത്തിൽ സാമ്രാജ്യത്വമനോഭാവത്തെ ഹാസ്യാനുകരണത്തിലൂടെ വിമർശിക്കുകയാണെന്നും അവർ വാദിക്കുന്നു.
സാമ്രാജ്യത്വസംവേദനയുടെ ചിത്രീകരണത്തിൽ കിപ്ലിംഗ് ഉപയോഗിക്കുന്നത്, എല്ലാ മനുഷ്യോദ്യമങ്ങളേയും നിലനില്പില്ലാത്ത വൃഥാപ്രയത്നമായി കാണുന്ന സന്ദേഹവാദിയുടെ വക്രോക്തിയാണെന്നും ചൂണ്ടിക്കാണിക്കപ്പെട്ടിട്ടുണ്ട്.
അവലംബം ↑ ദ ലിറ്ററേച്ചർ നെറ്റ്‌വർക്കിൽ വൈറ്റ്മാൻസ് ബേർഡന്റെ പാഠം ↑ History Matters, The US Survey course on the web, “The White Man’s Burden”: Kipling’s Hymn to U.S. Imperialism"
ദ വേൽ ഓഫ് റെസ്റ്റ് ഇംഗ്ലീഷ് വിലാസം https://ml.wikipedia.org/wiki/The_Vale_of_Rest
ജോൺ എവെറെറ്റ് മില്ലെയ്സ് ചിത്രീകരിച്ച ഒരു ചിത്രം ആണ് ദ വേൽ ഓഫ് റെസ്റ്റ് (1858-1859).
ഈ ചിത്രത്തിൽ ഒരു സെമിത്തേരിയും രണ്ട് കന്യാസ്ത്രീകളും സെമിത്തേരി ചുവരുകൾക്ക് അപ്പുറത്ത് ഒരു ചെറിയ ചാപ്പലും ബെല്ലും കാണാം.
ഈ കന്യാസ്തീകൾ റോമൻ കത്തോലിക്കാ കന്യാസ്ത്രീകളാണെന്നതിന് യാതൊരു തെളിവുമില്ല.
ദ വേജസ് ഓഫ് ഫിയർ ഇംഗ്ലീഷ് വിലാസം https://ml.wikipedia.org/wiki/The_Wages_of_Fear
1953 ൽ പുറത്തിറങ്ങിയ ഫ്രഞ്ച് ത്രില്ലർ സിനിമയാണ് ദ വേജസ് ഓഫ് ഫിയർ .
സംവിധാനം ഹെൻറി ജോർജ് ക്ലസോർട്.
1950 ലെ ജോർജ് അമൌഡിന്റെ  നോവലിനെ ആധാരമാക്കിയാണ് ഈ സിനിമ നിർമ്മിച്ചിരിക്കുന്നത്.
ദക്ഷിണ അമേരിക്കയിലെ വിദൂര മരുപ്രദേശത്തെ അമേരിക്കൻ ഓയിൽ കമ്പനിയിൽ തീപിടിത്തമുണ്ടാകുന്നു.
തീ കെടുത്താനുള്ള ഉഗ്ര സ്പോടനം നടത്താൻ ആവശ്യമായ നൈട്രോ ഗ്ലിസറിൻ എന്ന അതീവ അപകടകാരിയായ രാസദ്രാവകം കയറ്റിയ രണ്ടു ട്രക്കുകൾ എണ്ണ ഖനികൾക്കരികിൽ എത്തിക്കാനായി ഡ്രൈവർമാരെ ജോലിക്കെടുക്കുന്നു.
അതീവ ദുഷ്കരമായ മരുപ്രദേശ റോഡിലൂടെ കിലോമീറ്ററുകൾ ട്രക്ക് ഓടിക്കുക്ക എന്നത് ജീവൻ പണയപ്പെടുത്തിയുള്ള യാത്രയാണു.
ഒരു ചെറിയ കുലുക്കം പോലും ട്രക്കിലെ നൈട്രോ ഗ്ലിസറിൻ കുലുങ്ങാനും പൊട്ടിത്തെറിക്കാനും കാരണമാവും .
ജീവിക്കാൻ മാർഗ്ഗമില്ലാതെ ആ ഒറ്റപ്പെട്ട സ്ഥലത്തുനിന്നും പുറം ലോകത്തേക്ക് രക്ഷപ്പെടാനുള്ള പണം കിട്ടാനായി 4 പേർ ഈ ദൌത്യം ഏറ്റെടുക്കുന്നു.
ജിജ്ഞാസയുടെ മുൾമുനയിൽ നിർത്തുന്ന ഈ യാത്രയാണു 'ദ വേജസ് ഓഫ് ഫിയർ'.
പുരസ്കാരങ്ങൾ 953 Berlin Film Festival: Golden Bear 1953 Cannes Film Festival: Palme d'Or BAFTA: BAFTA Award for Best Film from any Source അവലംബം പുറത്തേക്കുള്ള കണ്ണികൾ ദ വേജസ് ഓഫ് ഫിയർ ഇന്റർനെറ്റ് മൂവി ഡാറ്റാബേസിൽ The Wages of Fear ഓൾമുവീയിൽ റോട്ടൻ ടൊമാറ്റോസിൽ നിന്ന് The Wages of Fear Criterion Collection Archived 2007-11-21 at the Wayback Machine .
essay by Dennis Lehane
ദ വേ ബാക്ക് ഇംഗ്ലീഷ് വിലാസം https://ml.wikipedia.org/wiki/The_Way_Back
ദ ലോങ്ങ് വാക്ക് ( സ്ലാവൊമിർ റാവിച്ച് ) എന്ന നോവലിനെ ആധാരമാക്കി പീറ്റർ വീയർ സംവിധാനം ചെയ്ത ഇംഗ്ലീഷ് ചലച്ചിത്രമാണ് ദ വേ ബാക്ക് .
1941-ലെ രണ്ടാം ലോക മഹായുദ്ധപശ്ചാത്തലത്തിൽ നടന്ന കഥ.
മനുഷ്യന്റെ സ്വാതന്ത്ര്യവാഞ്ജ വളരെ ഹൃദ്യമായി ഈപടത്തിൽ ചിത്രീകരിക്കപ്പെട്ടിരിക്കുന്നു.
ജീവിതത്തിന്റെ വിവിധ തുറകളിൽ നിന്നുള്ളവർ ഭിന്ന ദേശക്കാർ...
ചാരക്കുറ്റം ചുമത്തപ്പെട്ട ഒരു പോളിഷ് പട്ടാള ഓഫീസർ, റഷ്യയിൽ വന്നുപെട്ട ഒരു അമേരിക്കൻ എഞ്ചിനീയർ,ഒരു സിനിമാനടൻ, വാൽക്ക എന്ന റഷ്യൻ കുറ്റവാളി,ഒരു പോളിഷ് ചിത്രകാരൻ, ഒരു പാതിരി,ഒരു യൂഗോസ്ലാവ്യൻ അകൗണ്ടന്റ്, തുടങ്ങിയവർ ഇവരെല്ലാം സൈബീരിയയിലെ ഒരു തടങ്കൽ പാളയത്തിൽ ശിക്ഷ അനുഭവിക്കുകയാണ്‌.
ഉറപ്പായമരണത്തെ മുന്നിൽ കണ്ടു കൊണ്ട് കനത്ത മഞ്ഞു വീഴ്ചയുള്ള ഒരു രാത്രിയിൽ ഇവർ തടവുചാടുന്നു..
അടിമയായി ജീവിക്കുന്നതിനേക്കാൾ നല്ലത് സ്വാതന്ത്ര്യത്തിനുള്ള ശ്രമത്തിനിടെ മരിക്കുന്നതാണ്‌ എന്നതായിരുന്നു അവർക്കു പ്രചോദനം.
കൂട്ടത്തിൽ രാത്രിയിൽ കണ്ണുകാണാൻ വിഷമമുണ്ടായിരുന്ന കാശിക്ക് .....
തുടക്കത്തിൽ തന്നെ തണുപ്പിൽ ഉറഞ്ഞ്മരണത്തോടടുത്തപ്പോൾ അയാൾക്കൊരു ദർശനമുണ്ടാകുന്നുണ്ട്..
ദൂരെ കൂട്ടുകാർകത്തിച്ച തീകണ്ട് അയാൾ‌പറയുന്നു നാം സ്വതന്ത്രരായി എന്ന് (‌Yes we made it !.) .
മോചിതനായി എന്ന ബോധത്തിൽ അയാൾ‌ മരിക്കുന്നു.
വഴിക്കുവെച്ച് റഷ്യൻ കൂട്ടുകൃഷിഫാമിൽ നിന്നും രക്ഷപ്പെട്ട എറീന എന്ന പെൺകുട്ടിയും അവരുടെ കൂടെ കൂടുന്നു.
എല്ലാവരും കൂടി സോവിയറ്റ് യൂണിയന്റെ അതിർത്തിയിലെത്തുന്നു.
റഷ്യക്കാരനായ വാൾക്ക അവിടെ വെച്ച് പിരിയുകയാണ്‌‌.
തടങ്കലിലല്ലാത്തസ്ഥിതിക്ക് തന്റെ ജന്മദേശം തന്നെയാണ്‌ മെച്ചം എന്നാണ്‌ അദ്ദേഹം പറഞ്ഞത്.
സ്റ്റാലിൻ അപ്പോഴും അയാൾക്ക് ആരാധ്യൻ തന്നെയായിരുന്നു, പണക്കാരിൽ നിന്നും എടുത്ത് പാവങ്ങൾക്കു നല്കുന്ന വീരനായകൻ .
പിന്നീട് ദുഷ്കരമായ മരുഭൂയാത്രയുടെ മദ്ധ്യേ എറീനയും മരിച്ചു പോവുകയാണ്.
ശേഷിച്ചവർ വെറും കാലിൽ വേണ്ടത്ര വെള്ളമോ ഭക്ഷണമോഒന്നും കൂടാതെ മംഗോളിയയിലൂടെ ഗോബി മരുഭൂമിതാണ്ടി ചൈനവഴി തിബത്തിലൂടെ ബ്രിട്ടീഷ് ഇന്ത്യയിൽ എത്തിച്ചേരുന്നതിന്റെ ഉദ്വേഗജനകമായ ചിത്രീകരണമാണ്‌ "ദ വേ ബാക്ക്".
ദ വൈറ്റ് ഹെൽമറ്റ്സ് (ഡോക്യുമെന്ററി)
Arabicസമയദൈർഘ്യം40 minutes
The White Helmets .
2016 ൽ പുറത്തിറങ്ങിയ ബ്രിട്ടീഷ് ഡോക്യുമെന്ററിയാണ് ദ വൈറ്റ് ഹെൽമറ്റ്സ്.
വൈറ്റ് ഹെൽമറ്റ്സ് എന്നറിയപ്പെടുന്ന സിറിയൻ സിവിൽ ഡിഫൻസ് സന്നദ്ധ പ്രവർത്തകരുടെ  ദൈനം ദിന രക്ഷാ പ്രവർത്തനങ്ങളാണ് ഈ ചിത്രത്തിന്റെ ഉള്ളടക്കം.
ഒർലാന്റോ വോൺ ഐൻസീഡൽ സംവിധാനം ചെയ്ത ഈ ചിത്രത്തിന് ഈ ചിത്രത്തിന് 2017 ൽ മികച്ച ഡോക്യുമെന്ററിക്കുള്ള   89ാമത് ഓസ്കാർ പുരസ്കാരം ലഭിച്ചിരുന്നു.
അവലംബം പുറം കണ്ണികൾ ദ വൈറ്റ് ഹെൽമറ്റ്സ് ഇന്റർനെറ്റ് മൂവി ഡാറ്റാബേസിൽ
ദ വൈറ്റ് ബലൂൺ ഇംഗ്ലീഷ് വിലാസം https://ml.wikipedia.org/wiki/The_White_Balloon
1995  ൽ പുറത്തിറങ്ങിയ ഇറാനിയൻ ചലച്ചിത്രം ആണ് ദ വൈറ്റ് ബലൂൺ ( പേർഷ്യൻ : بادکنک سفيد . ജാഫർ പനാഹി ആണ് ഈ സിനിമയുടെ   സംവിധായകൻ. ഒരു കഥാചിത്ര സംവിധായകൻ എന്ന നിലയിൽ അദ്ദേഹത്തെ  ശ്രദ്ധേയനാക്കിയത് ഈ സിനിമയാണ്. നിരൂപക ശ്രദ്ധയും ലോകവ്യാപകമായ അഭിനന്ദനങ്ങളും ഈ സിനിമ അദ്ദേഹത്തിനു സമ്മനിച്ചു. 1995 ലെ കാൻ ചലച്ചിത്രമേളയിൽ കാമറ ഡി ഓർ (Prix de la Camera d'Or) പുരസ്കാരം ഈ സിനിമക്ക് ലഭിച്ചു.
ഗാർഡിയൻ പത്രം എക്കാലത്തേയും മികച്ച  അൻപതു കുടുംബ ചിത്രങ്ങളിൽ ഒന്നായി ഈ സിനിമയെ തിരഞ്ഞെടുത്തു.
പുതുവർഷാഘോഷങ്ങൾക്കായി വീട്ടിലെ മീൻ പാത്രത്തിലേക്ക് ഒരു സ്വർണ്ണ മീനിനെ വാങ്ങാൻ ആഗ്രഹിക്കുന്ന ഒരു പെൺകുട്ടിയുടെ കഥയാണിത്.
ഏഴു വയസ്സുകാരിയായ റസിയയും അവളുടെ അമ്മയും നവവത്സരപ്പിറവിയുടെ തലേന്ന് തെഹ്റാൻ നഗരത്തിലെ മാർക്കറ്റിൽ ഷോപ്പിംഗ് നടത്തുകയായിരുന്നു.
അവൾക്ക് ഇഷ്ടപ്പെട്ട സ്വർണമത്സ്യത്തെ അമ്മ വാങ്ങിച്ചുകൊടുക്കുന്നില്ല.
പിന്നീട് പണം കിട്ടിയെങ്കിലും അതു വാങ്ങാനുള്ള നെട്ടോട്ടത്തിനിടയിൽ പണം നഷ്ടപ്പെടുന്നു.
അത് തിരഞ്ഞുള്ള ഓട്ടമായി പിന്നെ.
പുരസ്കാരങ്ങൾ 1995 കാൻസ് അന്താരാഷ്ട്ര ചലച്ചിത്രമേള ഗോൾഡൻ ക്യാമറ (Prix de la Camera d'Or) - ജാഫർ പനാഹി 1996 New York Film Critics Circle Awards NYFCC Award 1995 Sudbury Cinéfest Best International Film - ജാഫർ പനാഹി 1995 സാവോപോളോ അന്താരാഷ്ട്ര ചലച്ചിത്രമേള International Jury Award - ജാഫർ പനാഹി 1995 ടൊക്കിയോ അന്താരാഷ്ട്ര ചലച്ചിത്രമേള Gold Award - ജാഫർ പനാഹി അവലംബം പുറമെ നിന്നുള്ള കണ്ണികൾ ദ വൈറ്റ് ബലൂൺ ഇന്റർനെറ്റ് മൂവി ഡാറ്റാബേസിൽ The White Balloon ഓൾമുവീയിൽ The White Balloon (Badkonake sefid) (1995)- rotten tomatoes The White Balloon - senses of cinema The White Balloon - The Film Sufi
ഡ്രൂ ഡ്രൂറി
ഒരു ബ്രിട്ടീഷ് പ്രാണിപഠനശാസ്ത്രജ്ഞനായിരുന്നു ഡ്രൂ ഡ്രൂറി (4 ഫെബ്രുവരി 1724 – 15 ജനുവരി 1804) ചെറുപ്പകാലം
ഡ്രൂ ഡ്രൂറി ലണ്ടനിലാണ് ജനിച്ചത്.
അദ്ദേഹത്തിന്റെ പിതാവ് വില്ല്യം ഒരു വെള്ളിപ്പണിക്കാരനായിരുന്നു .
ദ്രുരി 1748-ൽ ആ കുടുംബവ്യാപാരം സ്വായത്തമാകുകയും 1771 മറ്റു സഹപ്രവർത്തകരുടെയെല്ലാം വിഹിതങ്ങൾ ഏറ്റെടുക്കാൻമാത്രം സമ്പത്താർജിക്കുകയും ചെയ്തു.
1789-ൽ ആ വ്യാപാരമെല്ലാം അവസാനിപ്പിക്കുവാനും പിന്നീടുള്ള സമയം മുഴുവൻ പ്രാണിപഠനത്തിനായി ചെലവഴിക്കാനും ഇതദ്ദേഹത്തെ സഹായിച്ചു.
പ്രാണിശാസ്ത്രപഠനം
വെള്ളിപ്പണിയിൽനിന്നും വിരമിക്കുന്നതിനു മുന്നേതന്നെ ഡ്രൂ ഡ്രൂറിക്ക് പ്രാണിശാസ്ത്രപഠനത്തിൽ കമ്പമുണ്ടായിരുന്നു.
1780 മുതൽ 1782 വരെ അദ്ദേഹം Society of Entomologists of London -ന്റെ പ്രസിഡന്റായിരുന്നു.
1770 മുതൽ അദ്ദേഹം ഇന്ത്യ , ജമൈക്ക , അമേരിക്ക തുടങ്ങിയ രാജ്യങ്ങളിലുള്ള പ്രാണിപഠനശാസ്ത്രജ്ഞരുമായി കത്തിടപാടുകളിലേർപ്പെട്ടു.
ധാരാളം ബന്ധങ്ങളും പ്രാണിശേഖരങ്ങളും അതദ്ദേഹത്തിനു നേടിക്കൊടുത്തു.
1770 മുതൽ 1787 വരെയുള്ള കാലയളവിൽ അദ്ദേഹം Illustrations of Natural History, Wherein are Exhibited Upwards of 240 Figures of Exotic Insects എന്ന പുസ്തകം മൂന്നു വാള്യങ്ങളായി പ്രസിദ്ധീകരിച്ചു.
അതാണ് പിന്നീട്  1837-ൽ Illustrations of Exotic Entomology എന്ന പേരിൽ പുനഃപ്രസിദ്ധീകരിച്ചത്.
അദ്ദേഹത്തിന് 11,000-ൽ അധികം പ്രാണികളുടെ വലിയ ഒരു ശേഖരവുമുണ്ടായിരുന്നു.
നിർഭാഗ്യവശാൽ അക്കാലത്തെ രീതിയനുസരിച്ചു അവ ശേഖരിച്ച സ്ഥലവും മറ്റനുബന്ധവിവരങ്ങൾ രേഖപ്പെടുത്താത്തതിനാൽ പലതും തുടർപഠനങ്ങൾക്ക് ഉപകരിച്ചില്ല.
അന്യദേശത്തുനിന്നുള്ള പ്രാണികളുടെ ചിത്രീകരണം Hercules beetle Goliath beetle Longhorn beetles Charaxes and other butterflies Cethosia species Pipevine swallowtail and black swallowtail Locusts Black witch and salt marsh moths Mantids and walkingstick Neuroptera Odonata അവലംബം പുറം കണ്ണികൾ Zoologica Göttingen State and University Library Illustrations of Exotic Entomology - online pictures BDH Illustrations of Exotic Entomology complete Entry in the Dictionary of National Biography ഉറവിടം Evenhuis, N.L. 1997.
Litteratura Taxonomica Dipterorum.
Leiden: Backhuys Publishers.
209-212 Gilbert, P. 2000: Butterfly Collectors and Painters.
Four Centuries of Colour Plates from the Library Collections of the Natural History Museum, London .
Singapore, Beaumont Publishing Pte Ltd : X+166 S. 27-28, Portr.
, 88-89, 140-141, 148-149: Lep.
Tafel Griffin, F. J. 1940: Proceedings of the Royal Entomological Society of London (A) 15 49-68 Haworth, A. H. 1807 Transactions of the Entomological Society of London 1 33-34 Heppner, J. B. 1982 Journal of the Lepidopterists' Society 36(2) 87-111 (Sep. Heppner) Jardine, W. (B.) 1842 The Naturalist's Library 13 17-71, Portr.
Leach, W. E. 1815 Brewster, Edinburgh Encyclopaedia 9 66 Noblett, B. 1985 Bulletin of the Amateur Entomologists' Society 44(349) 170-178, Portr.
Osborn, H. 1952: A Brief History of Entomology Including Time of Demosthenes and Aristotle to Modern Times with over Five Hundred Portraits Columbus, Ohio, The Spahr Glenn Company : 1-303.
Salmon, M. A. 2000 The Aurelian Legacy .
- Martins, Great Horkesley : Harley Books : 1-432 Illustrations of Exotic Entomology എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡ്രീംവർക്ക്സ് ഇംഗ്ലീഷ് വിലാസം https://ml.wikipedia.org/wiki/DreamWorks
കാലിഫോർണിയ കേന്ദ്രമാക്കി പ്രവർത്തിക്കുന്ന ചലച്ചിത്ര നിർമ്മാണ വിതരണ കമ്പനിയാണ് ഡ്രീംവർക്ക്സ് .
2008-ൽ ഇന്ത്യയിൽ നിന്നുള്ള അനിൽ അംബാനിയുടെ റിലയൻസ് എന്റ്റർറ്റെയ്ന്മെന്റ് ഡ്രീംവർക്ക്സിന്റെ ഏതാനും ഓഹരി കരസ്ഥമാക്കി.
ഡ്രീംവർക്സ് അനിമേഷൻ
കാലിഫോർണിയ ആസ്ഥാനമായ ഒരു അമേരിക്കൻ അനിമേഷൻ സ്‌റ്റുഡിയോ ആണ് ഡ്രീംവർക്സ് അനിമേഷൻ.
അനിമേഷൻ ചലച്ചിത്രങ്ങൾ, ടെലിവിഷൻ പരിപാടികൾ എന്നിവ നിർമ്മിക്കുന്നതിൽ ഏർപ്പെട്ടിരുന്ന സ്റ്റുഡിയോ ഇതുവരെ 34 ചലച്ചിത്രങ്ങൾ നിർമിച്ചിട്ടുണ്ട്.
ഷ്രെക്ക് , മഡഗാസ്കർ , കുങ്ഫു പാണ്ട , ഹൗ ടു ട്രെയിൻ എ ഡ്രാഗൺ തുടങ്ങിയ പ്രശസ്ത ചലച്ചിത്ര പരമ്പരകൾ ഡ്രീംവർക്സ് അനിമേഷൻ സ്റ്റുഡിയോയുടെ സൃഷ്ടിയാണ്.
ഡ്രീംവർക്സിന്റെ അനിമേഷൻ വിഭാഗവും പസിഫിക് ഡാറ്റ ഇമേജസ് എന്ന അനിമേഷൻ കമ്പനിയും ചേർന്ന് ലയിച്ചാണ് ഡ്രീംവർക്സ് അനിമേഷൻ രൂപികൃതമായത്.
കാലിഫോർണിയയിലെ ഗ്ലെൻഡെയ്ൽ ക്യാമ്പസ് കൂടാതെ ഇന്ത്യയിലും ചൈനയിലും കമ്പനിക്ക് സ്റ്റുഡിയോകളുണ്ട്.
ഏപ്രിൽ 2016 വരെയുള്ള കണക്കുപ്രകാരം, സ്റ്റുഡിയോയുടെ ചിത്രങ്ങൾ ലോകമെമ്പാടും 13.48 ബില്യൺ ഡോളർ വരുമാനം ഉണ്ടാക്കിയിട്ടുണ്ട്.
ഷ്രെക്ക് 2 , ഷ്രെക്ക് ദ തേർഡ് എന്നിവ ലോകത്തിൽ എക്കാലത്തെയും ഏറ്റവും വരുമാനം നേടിയ 50 ചിത്രങ്ങളിൽപെടുന്നു.
ആദ്യകാലത്തു പരമ്പരാഗത അനിമേഷൻ ചിത്രങ്ങൾ നിർമിച്ചിരുന്നെങ്കിലും, കംപ്യൂട്ടർ അനിമേഷൻ ആണ് ഇപ്പോൾ മുഴുവനായി ഉപയോഗിക്കുന്നത്.
ഇതുവരെ 3 അക്കാദമി അവാർഡ് , 22 എമ്മി അവാർഡ് , അനേകം ആനി അവാർഡ്, ഗോൾഡൻ ഗ്ലോബ് , ബാഫ്റ്റാ നാമനിർദ്ദേശങ്ങളും സ്റ്റുഡിയോ നേടിയിട്ടുണ്ട്.
ഡ്രീംസ്
ഡ്രീംസ് ( 夢 , യുമെ , aka അകിര കുറോസാവയുടെ ഡ്രീംസ് ) 1990 -ൽ പുറത്തിറങ്ങിയ മാജിക്കൽ റിയലിസ ചലച്ചിത്രമാണ്.
അകിര കുറോസാവ ആവർത്തിച്ച് കണ്ടിരുന്ന സ്വപ്നങ്ങളെ ആസ്പദമാക്കിയാണ് ഈ ചിത്രം തയ്യാറാക്കിയതെന്ന് പറയപ്പെടുന്നു.
അകിര കുറോസാവ ഒറ്റയ്ക്ക് എഴുതി സംവിധാനം ചെയ്ത ആദ്യ സ്ക്രിപ്റ്റാണിത്.
റാൻ എന്ന ചലച്ചിത്രം നിർമിച്ച് അഞ്ച് വർഷത്തിനു ശേഷമാണ് ഇത് പുറത്തിറങ്ങിയത്.
ജോർജ്ജ് ലൂക്കാസ് , ഫ്രാൻസിസ് ഫോർഡ് കോപ്പോള , സ്റ്റീവൻ സ്പിൽബർഗ് എന്നിവർ ഈ ചിത്രത്തിന്റെ നിർമ്മാണത്തിൽ സഹായങ്ങൾ നൽകിയിരുന്നു.
വാർണർ ബ്രദേഴ്സ് ആണ് ചിത്രത്തിനായി പണം മുടക്കിയത്.
1990-ലെ കാൻ ചലച്ചിത്രോത്സവത്തിൽ മത്സരവിഭാഗത്തിന് പുറത്ത് ഈ ചിത്രം പ്രദർശിപ്പിച്ചിരുന്നു.
ഒറ്റ കഥാതന്തുവല്ല ചിത്രത്തിനുള്ളത്.
എപ്പിസോഡുകളായാണ് കഥ പറയുന്നത്.
കുറസോവയ്ക്ക് പകരം നിൽക്കുന്ന ഒരാൾ (അദ്ദേഹം ധരിക്കുന്ന തൊപ്പി ധരിച്ചിട്ടുള്ളയാൾ) എട്ട് സ്വപ്നങ്ങളിലായി വിവിധ കഥകൾ പറയുന്നു.
മഴയ്ക്കിടയിലൂടെയുള്ള വെയിൽ
മഴയും വെയിലും ഒന്നിച്ചുവന്നാൽ കുറുക്കന്റെ കല്യാണമാണെന്ന് ജപ്പാനിൽ ഒരു വിശ്വാസമുണ്ട് (ഇത് ലോകമാസകലമുള്ള ഒരു വിശ്വാസമാണ്. മഴയും വെയിലും കാണുക).
ആദ്യ സ്വപ്നത്തിൽ ഈ സമയത്ത് വീട്ടിലിരിക്കണം എന്ന് അമ്മ പറഞ്ഞത് അനുസരിക്കാതെ ഒരു ബാലൻ പുറത്തിറങ്ങുന്നു.
കുറുക്കന്മാരുടെ കല്യാണഘോഷയാത്ര ഈ കുട്ടി കാണുന്നു.
കുറുക്കന്മാർ കുട്ടിയെ കണ്ടുപിടിക്കുമ്പോൾ അവൻ ഓടി രക്ഷപെടുന്നു.
കുറുക്കന്മാർ വീട്ടിൽ വന്നിരുന്നുവെന്നും അവർ ഒരു ടാന്റോ കത്തി ഏൽപ്പിച്ചിട്ട് പോയി എന്നും അമ്മ പറയുന്നു.
അമ്മ ഈ കത്തി ബാലനെ ഏൽപ്പിക്കുന്നു.
ആത്മഹത്യ ചെയ്യാനുള്ള വ്യംഗ്യസൂചനയാണിത്.
പോയി കുറുക്കന്മാരോട് മാപ്പ് ചോദിക്കുവാൻ സ്ത്രീ ബാലനോട് ആവശ്യപ്പെടുന്നു.
മാപ്പ് ചോദിച്ചില്ലെങ്കിൽ വീട്ടിലേയ്ക്ക് പ്രവേശനമില്ല എന്നും വെളിപ്പെടുത്തുന്നു.
മഴവില്ലിന് താഴെയുള്ള പ്രദേശത്തേയ്ക്ക് കുട്ടി പുറപ്പെടുന്നു.
ഈ ഭാഗം ഷൂട്ട് ചെയ്യാനായി കുറോസാവ തന്റെ ബാല്യകാല വസതി അതുപോലെ പുനർസൃഷ്ടിച്ചു.
ഗേറ്റിലെഴുതിയിരിക്കുന്ന പേരുപോലും "കുറോസാവ" എന്നാണ്.
അമ്മയായി അഭിനയിച്ച നടിയെ തന്റെ അമ്മയുടെ ഫോട്ടോ കാണിക്കുകയും എങ്ങനെ തന്റെ അമ്മയായി അഭിനയിക്കാം എന്ന് കുറസോവ ഉപദേശിക്കുകയും ചെയ്തിരുന്നു.
പീച്ച് തോട്ടം
ഹിന മത്സുയി എന്ന പാവകളുടെ ഉത്സവം നടക്കുന്ന ത് പീച്ച് പൂക്കുന്ന അവസരത്തിലാണ്.
ഒരു കുട്ടിയുടെ കുടുംബം ഈ അവസരത്തിൽ പീച്ച് മരങ്ങൾ വെട്ടിക്കളഞ്ഞിരുന്നു.
മരമില്ലാത്ത തോട്ടത്തിൽ പാവകൾ ജീവൻ വച്ച് നിൽക്കുന്നത് അവൻ കാണുന്നു.
ഓരോ പാവകളും വെട്ടിക്കളഞ്ഞ ഓരോ മരത്തിന്റെയും ആത്മാവാണ്.
മരങ്ങൾ മുറിച്ചതിന് അവർ കുട്ടിയെ ശാസിക്കുന്നു.
ബാലൻ പീച്ച് പൂക്കൾ എന്തുമാത്രം ഇഷ്ടപ്പെട്ടിരുന്നു എന്ന് മനസ്സിലാക്കുന്ന പാവകൾ ഒരു നൃത്തത്തിലൂടെ പീച്ച് മരങ്ങൾ കാണിച്ചുകൊടുക്കുന്നു.
മഞ്ഞുകാറ്റ്
മല കയറുന്ന നാലുപേർ (കൗമാരക്കാരനായ കുറോസാവ ഇവരോടൊപ്പമുണ്ട്) ഒരു മഞ്ഞുകാറ്റിനിടയിലൂടെ മല കയറുന്നു.
മൂന്ന് ദിവസമായി മഞ്ഞ് വീണുകൊണ്ടിരിക്കുകയാണ്.
ഇവർ കയറ്റം ഉപേക്ഷിക്കാൻ തയ്യാറാവുന്നു.
ഓരോരുത്തരായി നടത്തം അവസാനിപ്പിക്കുന്നു.
ഇവരുടെ മരണം ഉറപ്പാണ്.
നേതാവും നടത്തം അവസാനിപ്പിക്കുന്നു.
ഒരു സ്ത്രീ ( യൂകി ഓന്ന എന്ന ജാപ്പനീസ് സങ്കല്പം) ബോധമുള്ള അവസാന മനുഷ്യനെ മരണത്തിലേയ്ക്ക് ആകർഷിക്കാൻ ശ്രമിക്കുന്നു.
അയാൾ ഈ ആകർഷണത്തെ മറികടക്കുന്നു.
തുരങ്കം
ഒരു ജാപ്പനീസ് സൈനിക കമാൻഡർ ഒറ്റയ്ക്ക് ഒരു റോഡിലൂടെ നടക്കുന്നു.
രണ്ടാം ലോകമഹായുദ്ധത്തിന് ശേഷം ഇയാൾ തിരികെ വരുകയാണ്.
സ്ഫോടകവസ്തുക്കൾ ശരീരത്തിൽ കെട്ടിവച്ച ഒരു നായ ഇയാളെ ഒരു തുരങ്കത്തിലേയ്ക്ക് നയിക്കുന്നു.
മറുവശത്തെത്തുന്ന സൈനികൻ ഇയാളുടെ കീഴിലുണ്ടായിരുന്ന മറ്റൊരു സൈനികന്റെ പ്രേതം കാണുന്നു.
താൻ മരിച്ചു എന്ന് പ്രേതത്തിന് ബോദ്ധ്യമായിട്ടില്ല.
തന്റെ സേന മുഴുവനായി ടണലിൽ നിന്ന് പുറത്തേയ്ക്ക് മാർച്ച് ചെയ്യുന്നു.
ഇവരും പ്രേതങ്ങളാണ്.
അവർ മരിച്ചുവെന്നും അവരെ ഒരു പ്രയോജനവുമില്ലാത്ത യുദ്ധത്തിലേയ്ക്കയച്ച താനാണ് ഇതിനുത്തരവാദി എന്നും പറയുവാൻ കമാൻഡർ ശ്രമിക്കുന്നു.
പ്രേതങ്ങൾ നിശ്ശബ്ദരായി ഇത് കേട്ടുനിൽക്കുന്നു.
തിരികെ ടണലിലേയ്ക്ക് പോകാൻ കമാൻഡർ അവർക്ക് ഉത്തരവ് നൽകുന്നു.
ദുഃഖാർത്തനായ കമാൻഡറുടെ മുന്നിൽ വീണ്ടും നായ പ്രത്യക്ഷപ്പെടുന്നു.
കാക്കകൾ
ഇതിൽ മാർട്ടിൻ സ്കോർസേസെ വിൻസന്റ് വാൻ ഗോ ആയി അഭിനയിക്കുന്നുണ്ട്.
വാൻ ഗോയുടെ കലയുടെ ലോകത്തിനുള്ളിലാണ് ഒരു വിദ്യാർത്ഥി.
ഒരു കൃഷിസ്ഥലത്തുവച്ച് വിദ്യാർത്ഥി വാൻ ഗോയെ കണ്ടുമുട്ടുന്നു.
എന്താണ് ഒരു ചെവി കാണാനില്ലാത്തതെന്ന ചോദ്യത്തിന് സ്വന്തം ചിത്രം വരയ്ക്കുമ്പോൾ അത് ബുദ്ധിമുട്ടുണ്ടാക്കുന്നുവെന്നും അതിനാലാണ് താൻ അത് മുറിച്ചുകളഞ്ഞത് എന്നുമാണ് മറുപടി.
വാൻ ഗോയെ അന്വേഷിച്ച് വിദ്യാർത്ഥി അദ്ദേഹത്തിന്റെ ചിത്രങ്ങളിലൂടെ നടക്കുന്നു.
വീറ്റ് ഫീൽഡ് വിത്ത് ക്രോസ് എന്ന ചിത്രത്തിലാണ് അന്വേഷണം അവസാനിക്കുന്നത്.
മൗണ്ട് ഫ്യൂജി ചുവന്ന നിറത്തിൽ
മൗണ്ട് ഫ്യൂജിയിലെ ഒരു വലിയ ന്യൂക്ലിയാർ പ്ലാന്റ് മെൽറ്റ് ഡൗൺ ആരംഭിക്കുന്നു.
ആറ് റിയാക്റ്ററുകൾ ഒന്നിനുപുറകേ ഒന്നായി പൊട്ടിത്തെറിക്കുന്നു.
ചുവന്ന പുക ആകാശം മൂടുന്നു.
ആൾക്കാർ കടലിലേയ്ക്ക് ഓടുന്നു.
രണ്ട് പുരുഷന്മാരെയും ഒരു സ്ത്രീയെയും അവളുടെ രണ്ട് കുട്ടികളെയും മാത്രമാണ് കാണാനുള്ളത്.
വിതുമ്പുന്ന സത്വം
പർവതമേഖലയിലൂടെ ഒരാൾ പരതിനടക്കുകയാണ്.
ഒരു കൊമ്പുള്ള സത്വത്തെ ഇയാൾ കാണുന്നു.
ന്യൂക്ലിയാർ അപകടത്തിലൂടെ പ്രകൃതിയും മൃഗങ്ങളും നശിച്ചുവെന്ന് ഇയാൾ പറയുന്നു.
ജലചക്രങ്ങളുള്ള ഗ്രാമം ഡയോ വസാബി കൃഷിസ്ഥലത്തെ ജലചക്രങ്ങൾ
ഒരു യുവാവ് അരുവികൾ നിറഞ്ഞ ഒരു ഗ്രാമത്തിൽ പ്രവേശിക്കുന്നു.
ഒരു ജലചക്രം നന്നാക്കുന്ന വൃദ്ധനെ ഇയാൾ കാണുന്നു.
ആധുനിക സാങ്കേതിക വിദ്യ ഉപേക്ഷിക്കുവാൻ ഗ്രാമീണർ തീരുമാനിച്ചുവെന്ന് വൃദ്ധൻ വെളിപ്പെടുത്തുന്നു.
ഒരു വൃദ്ധയുടെ ശവസംസ്കാരത്തിൽ ആൾക്കാർ സങ്കടപ്പെടുകയല്ല, സന്തോഷിക്കുകയാണ് ചെയ്യുന്നത്.
അഭിനേതാക്കൾ അകിര ടെറാവോ - "ഞാൻ" (സ്വപ്നം കാണുന്നയാൾ) മിറ്റ്സുനോറി ഇസാകി - "ഞാൻ" (സ്വപ്നം കാണുന്നയാളുടെ ചെറുപ്പം) മിറ്റ്സുകോ ബൈഷോ - “സ്വപ്നം കാണുന്നയാളുടെ അമ്മ" മാർട്ടിൻ സ്കോർസേസെ - "വിൻസന്റ് വാൻ ഗോ" ചിഷൂ റയൂ - "വൃദ്ധൻ" മൈകോ ഹരാഡ - "ദ സ്നോ സ്പിരിറ്റ്" യോഷിറ്റാക സുഷി - "പ്രൈവേറ്റ് നൊഗൂചി" ടോഷി നെഗീഷി - "കുട്ടിയുടെ അമ്മ" ഹിസാഷി ഇഗാവ - "ന്യൂക്ലിയാർ പ്ലാന്റിലെ മനുഷ്യൻ" ചോസുകേ ഇകാരിയ - "സത്വം" നോറികോ ഹോണ്മ സ്വീകരണം
റോട്ടൺ ടൊമാറ്റോസിൽ 55% സ്വീകാര്യത മാത്രമാണ് ഈ ചിത്രത്തിന് ലഭിച്ചത്.
അവലംബം പുറത്തേയ്ക്കുള്ള കണ്ണികൾ Dreams ഇന്റർനെറ്റ് മൂവി ഡാറ്റാബേസിൽ ഡ്രീംസ് at the Japanese Movie Database (in Japanese) Akira Kurosawa's Dreams ഓൾമുവീയിൽ ബോക്സ് ഓഫീസ് മോജോയിൽ നിന്ന് Akira Kurosawa's Dreams റോട്ടൻ ടൊമാറ്റോസിൽ നിന്ന് Dreams Criterion Collection essay by Bilge Ebiri
ഡ്രീമാ വാക്കർ ഇംഗ്ലീഷ് വിലാസം https://ml.wikipedia.org/wiki/Dreama_Walker
ഡ്രീമാ എലിസ് വാക്കർ (ജനനം ജൂൺ 20, 1986) ഒരു അമേരിക്കൻ അഭിനേത്രിയാണ്.
ഗോസിപ്പ് ഗേൾ എന്ന ചിത്രത്തിലെ ഹാസ്സൽ വില്യംസ്, ദി ഗുഡ് വൈഫ് എന്ന ചിത്രത്തിലെ ബെക്ക, ഇൻ കംപ്ലയൻസിലെ ബെക്കി, എബിസി ടെലിവിഷൻ നെറ്റ്വർക്കിൻറെ ഡോണ്ട് ട്രസ്റ്റ് ദ ബി ---- ഇൻ അപ്പാർട്മെൻറ്  23 എന്ന  കോമഡി പരമ്പരയിലെ  ജൂൺ കോൾബേൺ എന്നീ കഥാപാത്രങ്ങളുടെ പേരിലാണ് അവർ കൂടുതൽ അറിയപ്പെടുന്നത്.
ഫ്ലോറിഡയിലെ താമ്പയിൽ 1986 ജൂൺ 20 നാണ് വാക്കർ ജനിച്ചത്.
അവർ കാലിഫോർണിയയിലെ ലോസ് ആഞ്ചലസിൽ താമസിക്കുന്നു.
2015 ആഗസ്റ്റ് 1ന് അവർ ക്രിസ്റ്റഫർ മക്മോഹനെ കയുവായിയിൽ വച്ച് വിവാഹം കഴിച്ചു.
സിനിമയിലെ വേഷങ്ങൾ
2007-ൽ, ലൈഫ് ലൈൻസ് എന്ന ചിത്രത്തിൽ ഒരു വേഷം അവതരിപ്പിച്ചിരുന്നു.
എഴുത്തുകാരനും സംവിധായകനുമായ റോബ് മർഗോളീസിന്റെ ആദ്യ ചിത്രമായിരുന്നു ഇത്.
2008 ൽ കാന്ബാ‍ർ എന്റർടെയ്ൻമെന്റ് ആ ചിത്രം വിലയ്ക്കു വാങ്ങി.
2008 ൽ ഗ്രാൻറ് ടൊറിനോ എന്ന ചിത്രത്തിൽ ക്ലിൻറ് ഈസ്റ്റ്വുഡ് അവതരിപ്പിച്ച കഥാപാത്രത്തിൻറെ പൌത്രിയായ ആഷ്ലി കോവാൽസ്കി എന്ന കഥാപാത്രത്തെ അവതരിപ്പിച്ചു.
2012-ൽ കംപ്ലയൻസ് എന്ന ചിത്രത്തിൽ ഒരു ശ്രദ്ധേയ കഥാപാത്രത്തെ അവതരിപ്പിച്ചിരുന്നു.
ടെലിവിഷനിൽ
2008 മുതൽ 2009 വരെ സംപ്രേഷണം ചെയ്യപ്പെട്ട ഗോസിപ് ഗേൾ എന്ന പരമ്പരയുടെ ആദ്യ രണ്ടു സീസണുകളിൽ ബ്ലയർ വാൽഡോർഫ് ( ലീഗ്ടൺ മീസ്റ്റർ ) എന്ന കഥാപാത്രത്തിൻറെ പ്രിയതോഴിമാരിലൊരാളായ ഹാസെൽ വില്ല്യംസിൻറെ വേഷം അവതരിപ്പിക്കുവാൻ അവസരം ലഭിച്ചു.
2010 ൽ സെവൻ ഡെഡ്ലി സിൻസ് എന്ന നാലുമണിക്കൂർ മിനി പരമ്പരയിൽ ഹാർപർ ഗ്രേസ് എന്ന കഥാപാത്രമായി അഭിനയിച്ചു.
ഇതിൻറെ ആദ്യപ്രദർശനം നടത്തിയത് ലൈഫ്‍ടൈം മൂവി നെറ്റ് വർക്കായിരുന്നു.
പരമ്പരയുടെ ആദ്യഭാഗത്തിൻറെ പ്രദർശനം 2010 മെയ് 23 നു നടക്കുകയും രണ്ടാം ഭാഗത്തിൻറെ ആദ്യ പ്രദർശനം മെയ് 24 നു നടക്കുകയും ചെയ്തു.